פאול ואנר

פאול ואנר (בגרמנית: Paul Wanner; נולד ב-23 בדצמבר 2005 בדורנבירן שבגרמניה) הוא כדורגלן גרמני המשחק בעמדת הקשר ההתקפי בפ.ס.וו. איינדהובן מליגת העל ההולנדית.

 קריירת מועדונים 
ואנר גדל במחלקות הנוער של FV ראבנסבורג ובאיירן מינכן. ב-7 בינואר 2022 ערך את הופעת הבכורה שלו בקבוצה הבוגרת של באיירן מינכן, בהפסד 2-1 לבורוסיה מנשנגלדבך במסגרת המחזור ה-18 בבונדסליגה לעונת 2021/2022. זימון זה לקבוצה הבוגרת על ידי המאמן יוליאן נגלסמן, הגיע בעקבות העובדה שרבים משחקני הקבוצה נדבקו באותו זמן בנגיף הקורונה. בסך הכל ערך ארבע הופעות ליגה בעונה זו. ב-12 באוקטובר 2022 ערך את הופעת הבכורה שלו בליגת האלופות, בניצחון 4-2 על ויקטוריה פלזן במסגרת שלב הבתים לעונת 2022/2023. במשחק מול פלזן, היה ואנר לשחקן הצעיר ביותר שלבש את מדי באיירן מינכן במסגרת ליגת האלופות.

בספטמבר 2023 הושאל ואנר לאלוורסברג, העולה החדשה לבונדסליגה השנייה. ואנר רשם עונה טובה עם אלוורסברג, בה הבקיע שישה שערים וסיים עם הקבוצה במקום ה-11.

בקיץ 2024 חזר ואנר לבאיירן מינכן, והושאל שוב לעונה אחת, הפעם לפ.צ. היידנהיים מהבונדסליגה. ואנר רשם עונה טובה עם היידנהיים, והיה משמעותי בהישארות הקבוצה בבונדסליגה, כשהוא תורם שלושה שערי ליגה ב-29 הופעות. בתום עונת 2024/25 חזר ואנר לבאיירן מינכן.

באוגוסט 2025 נמכר ואנר מבאיירן מינכן לפ.ס.וו. איינדהובן תמורת 15 מיליון אירו, עם אופציה לבאיירן מינכן לרכוש אותו בחזרה.

 קישורים חיצוניים 

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני באיירן מינכן
קטגוריה:כדורגלני אלוורסברג
קטגוריה:כדורגלני פ.צ. היידנהיים
קטגוריה:כדורגלני פ.ס.וו. איינדהובן
קטגוריה:גרמנים שנולדו ב-2005